Diskusjon:Fagopplæring

message: Avsnittene under er klippet ut av artikkel, da de synes å være på siden av tema. - Mr. Hill (diskusjon) 31. aug. 2015 kl. 23:22 (CEST)

message: Et nytt organ som ble etablert ved Lov om videregående utdanning i 1974, var skoleutvalg (§ 27). Det skulle etableres skoleutvalg ved hver skole, bestående av representanter fra fylkesskolestyret, lærerrådet, elevrådet og det øvrige personalet. I 1977 kom det nærmere forskrifter om utvalgets funksjonForskrifter og regler gitt i medhold av lov av 21. juni 1974 nr. 55 om videregående opplæring, §§ 15, 27, 29, 30, 31, 33. Det fikk viktige oppgaver innen reglementsutforming, ordningen av undervisning, undervisningstida, forslag til budsjett, valg av lærerbøker og i ansettelsessaker. Bestemmelsene om skoleutvalg ble opprettholdt ved opplæringsloven av 1998 (§ 11-5). I skoleutvalget skulle elevene, de ansatte, skoleledelsen og fylkeskommunen være representerte. Skoleutvalget kunne av fylkeskommunen bli oppnevnt som styre for skolen.
thread_title: Skoleutvalg

message: Lov om videregående opplæring av 1974 innførte bestemmelsen om lærerråd ved hver skole, bestående av rektor og alle lærere med minst halv stilling (§ 29). Loven fastsatte også at det ved hver skole skulle opprettes et råd for andre ansatte enn undervisningspersonalet. Rådet skulle være for tjenestemenn som var ansatt for minst ett år og som ikke er medlem av lærerrådet (§ 30).
thread_title: Lærerråd og råd for andre tilsatte

message: Ved 1974-loven ble det innført etablering av elevråd, med minst ett medlem pr. tjuende elev (§ 31). Det skulle også holdes allmøte dersom elevrådet eller en femtedel av elevene ønsket det. I opplæringsloven av 1998 ble bestemmelsene om elevråd opprettholdt (§ 11-6). Elevrådet arbeidet for elevenes læringsmiljø, arbeidsforhold og velferdsinteresser. Iht. opplæringsloven (§ 11-6) skulle det i tillegg holdes allmøter dersom elevrådet eller en femtedel av elevene ønsket det.
thread_title: Elevråd

message: Opplæringsloven av 1998 etablerte skolemiljøutvalg ved alle videregående skoler (§ 11-5a). I utvalget skulle eleven, ansatte, skoleledelsen og fylkeskommunen være representerte, med elevrepresentantene i flertall. Skoleutvalget kunne fungere som skolemiljøutvalg. Utvalget skulle medvirke til at skolen, ansatte og elev tok aktiv del i arbeidet for å skape et godt skolemiljø.
thread_title: Skolemiljøutvalg

message: Arkivmateriale etter fagopplæringen er ofte rikholdig og vil bestå av arkiver etter ulike skoleslag; yrkesskoler, tekniske aftenskoler og dagens videregående skoler. Det vil også være arkivmateriale etter nemnder og utvalg, slik som prøvenemnder, lærlingnemnder, yrkesutvalg, yrkesopplæringsnemnda, lærlingrådet osv. Dette vil i hovedsak være møtebøker, Det vil også finnes mye relevant dokumentasjon knyttet til fagopplæring i fylkesskolesjefens arkiv.  
Arkivmaterialet etter skolene består blant annet av møtebøker etter skolenes ulike organer (styre, skoleutvalg, lærerråd osv.), saks- og korrespondansearkiv, kopibøker, inventarprotokoller og ulike typer regnskapsserier. Arkivene inneholder også elevdokumentasjon av forskjellig slag; karakterprotokoller, klasselister, dagbøker og andre typer elevregistre. Dokumentasjon om lærere og øvrig personale vil finnes i personalmapper og andre registre. Arkivene inneholder også ofte fotografier, både klassebilder, portretter og foto fra undervisningen. Skolene har også ofte samlet avisutklipp fra skolens virke. 
Arkivene etter fagopplæringen er enten avlevert til fylkesarkiv, som en del av arkivene etter dagens videregående skoler, eller de kan være i kommunale arkivinstitusjoner, som interkommunale arkiv eller byarkiv, for perioden skolene var kommunale. Skoler som har vært statlige, vil være avlevert til et statsarkiv. Arkivene kan også fortsatt være oppbevart på den enkelte skole. Arkivene etter skolene vil i hovedsak være offentlig tilgjengelige. Personsensitiv informasjon vil være sperret for innsyn.
thread_title: Arkiv

message: Jeg har nettopp endret 1 ekstern(e) lenke(r) i artikkelen Fagopplæring. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20170731150507/https://www.udir.no/utdanningslopet/videregaende-opplaring/felles-for-fagopplaringen/sry/ til https://www.udir.no/utdanningslopet/videregaende-opplaring/felles-for-fagopplaringen/sry/
Med hilsen—InternetArchiveBot (Rapporter feil) 29. jul. 2021 kl. 01:58 (CEST)
thread_title:  Endret eksterne lenker